Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 666

2. A gépkocsik szennyezőanyag kibocsátásának ellenőrzése 2.1. A közlekedési felügyeletek a közúton és telephelyen, valamint időszakos vizsgán végzett mérésekkel ellenőrzik a gépkocsik szennyezőanyag kibocsátását. 2.2. A közlekedési felügyeletek az 1.1. pont szerinti ellenőrzések alapján nyilvántartást vezetnek a meg nem felelő gépkocsikról és az azok környezetvédelmi felülvizsgálati igazolólapját kiállító felülvizsgáló helyekről. 2.3. Az 1.2. pont szerinti nyilvántartásokat a Közlekedési Főfelügyelet negyedévenként összesíti és értékeli. 2.4. Az átlagosnál lényegesen nagyobb darabszámú meg nem felelő gépkocsira igazolólapot kiadó felülvizsgáló helyeknél, illetve a telephelyi ellenőrzés során jelentős hányadban nem megfelelőnek bizonyuló gépkocsit üzemeltető felülvizsgálatra feljogosított üzemeltetőknél a közlekedési felügyelet célellenőrzést és gyakoribb véletlenszerű ellenőrzést végez, illetőleg a Közlekedési Főfelügyelet ezeket kezdeményezi.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes